**BIlag 2: tidsplan og betalinger**

Dette **Bilag 2** beskriver den forventede etableringstid, den nødvendige sikkerhedsstillelse og krav til betaling for nettilslutning af Produktionsanlægget.

Anlægsejeren skal betale tilslutningsbidraget (som anført nedenfor) til Netselskabet for nettilslutningen på det tidspunkt, hvor Produktionsanlægget første gang leverer elektricitet til Det Kollektive Elforsyningsnet jf. Aftalens pkt. 3.2.

Hvis Produktionsanlægget ikke nettilsluttes senest på Long-stop Datoen på grund af forhold som ikke henhører under Netselskabets kontrolsfære, skal Anlægsejer betale samtlige af de faktiske omkostninger, herunder sagsbehandlingsomkostninger og omkostninger til måling, som Netselskabet har pådraget sig med henblik på nettilslutningen af Produktionsanlægget, dog højest et beløb svarende til størrelsen af Netselskabet tilslutningsbidraget som fastsat i pkt. 2.2.

Sikkerheden skal i overensstemmelse med Aftalens pkt. 2.6 stilles til sikkerhed for (i) tilslutningsbidraget, såfremt Produktionsanlægget bliver tilsluttet Det Kollektive Elforsyningsnet, og (ii) samtlige faktiske omkostninger som Netselskabet har pådraget sig medmed henblik på nettilslutningen af Produktionsanlægget, såfremt Produktionsanlægget ikke bliver tilsluttet Det Kollektive Elforsyningsnet,, dog højest et beløb svarende til størrelsen af tilslutningsbidraget som fastsat i Aftalens pkt. 2.2.

Netselskabet kan jf. nettilslutningsbekendtgørelsen kræve økonomisk sikkerhedsstillelse af Anlægsejeren for omkostninger, som Anlægsejeren skal afholde ved nettilslutningen af Produktionsanlægget.

Sikkerheden skal stilles for det samlede projekt.

De angivne tidspunkter nedenfor er fra det tidspunkt, hvor Netselskabet har modtaget en underskrevet Aftale samt modtaget og godkendt sikkerhedsstillelsen.

|  |
| --- |
| **Samlet projekt**Projektet påbegyndes, når Anlægsejer har stillet sikkerhed som anført i Aftalens pkt. 2.4. |
| **Samlet etableringstid og sikkerhedsstillelse:** |
| Forventet etableringstid |       mdr. |
| Tilslutningsbidrag |       kr. inkl. moms. |
| Sikkerhedsstillelse |       kr. inkl. moms. |
| Bemærkninger | Sikkerhedsstillelsen er opgjort ud fra og tjener til sikkerhed for Anlægsejers betaling i overensstemmelse med afsnittet **Økonomiske Elementer Vedr. Nettilslutningen**. |

|  |
| --- |
| **Faseopdelt projekt [*uDGÅR HVIS PROJEKTET IKKE ER FASEOPDELT*]** |
| Projektet påbegyndes, når Anlægsejer har stillet sikkerhed som anført i Aftalens pkt. 2.**Fase 1** |
| 1. Her kan der listes, hvad fase 1 omfatter.
2. y
3. z
 |
| Forventet etableringstid |       mdr. |
|  |  |
|  |  |
|  |  |

|  |
| --- |
| **Fase 2** |
| 1. Her kan der listes, hvad fase 2 omfatter.
2. y
3. z
 |
| Forventet etableringstid |       mdr. |
|  |  |
|  |  |
|  |  |

|  |
| --- |
| **Fase 3** |
| 1. Her kan der listes, hvad fase 3 omfatter.
2. y
3. z
 |
| Forventet etableringstid |       mdr. |
|  |  |
|  |  |
|  |  |

**Økonomiske elementer vedr. nettilslutningen**

**Produktionsanlægget nettilsluttes**

Hvis Produktionsanlægget nettilsluttes, skal Anlægsejer betale tilslutningsbidraget til Netselskabet samt øvrige omkostninger, som efter gældende lovgivning påhviler Anlægsejer, herunder sagsbehandlingsomkostninger og omkostninger til måling.

Tilslutningsbidraget forfalder til betaling til Netselskabet, når Produktionsanlægget for første gang leverer elektricitet til Det Kollektive Elforsyningsnet.

**Produktionsanlægget nettilsluttes ikke**

Hvis Produktionsanlægget ikke nettilsluttes, skal Anlægsejer betale samtlige af de faktiske omkostninger, herunder sagsbehandlingsomkostninger og omkostninger til måling, som Netselskabet har pådraget sig med henblik på nettilslutningen af Produktionsanlægget, dog højest et beløb svarende til størrelsen af tilslutningsbidraget som fastsat i Aftalens pkt. 2.2.

De omkostninger som Anlægsejer skal betale, kan bl.a. indeholde:

* Omkostninger som Netselskabet har afholdt eller pådraget sig,
* Omkostninger til de arbejder, som er udført eller udføres af eller for Netselskabet, og
* Omkostninger som Netselskabet kontraktligt er forpligtet til at lade tredjemand udføre.

Omkostningerne vedrører navnlig følgende arbejder til udbygning og forstærkning af Det Kollektive Elforsyningsnet samt etablering af Nettilslutningspunktet:

[*Det vil afhænge af det konkrete projekt hvilke omkostninger, der er relevante at opliste her. Listen nedenfor er derfor alene et eksempel*

* *Detailprojektering af projektet*
* *Udførelse af en 50/60 kV kabelforbindelse*
* *Udbygning af 50/60 kV stationer, indeholdende stationskomponenter samt andre stationsforhold*
* *Etablering og det udførende arbejde*
* *Demontering af arbejder.*
* *Sagsbehandlingsomkostninger*]

Omkostningerne omfatter både eksterne og interne omkostninger (intern medgået tid afregnes til Netselskabets normale timetakster), herunder eventuelle reetableringsomkostninger.

Omkostningerne forfalder til betaling til Netselskabet på det tidligste af følgende tidspunkter:

* Aftalens opsigelse efter Aftalens pkt. 6
* Aftalens ophævelse grundet Anlægsejers væsentlige misligholdelse efter Aftalens pkt. 7, eller
* [DATO] ("**Long-Stop Dato**")[[1]](#footnote-1).

Bemærkninger til de økonomiske elementer

Netselskabet vil fremsende faktura til Anlægsejeren for enten (i) Tilslutningsbidraget, på tidspunktet for nettilslutning, jf. ovenfor når Produktionsanlægget for første gang leverer elektricitet til Det Kollektive Elforsyningsnet eller (ii) de faktiske omkostninger, hvis nettilslutningen ikke gennemføres. Endvidere fremsender Netselskabet faktura for øvrige omkostninger ved nettilslutning, som efter gældende lovgivning påhviler Anlægsejer, når omkostningerne kan opgøres.

**Krav til sikkerhedsstillelsen for nettilslutningen**

Anlægsejers sikkerhedsstillelse skal være i form af en anfordringsgaranti udstedt af et anerkendt pengeinstitut eller anden tilsvarende sikkerhedsstillelse. Sikkerhedsstillelsen/garantiteksten skal være på dansk.

Alle omkostninger ved sikkerhedsstillelsen afholdes af Anlægsejer.

Garantien udstedes med Netselskabet som begunstiget og sendes til Netselskabet:

[Angiv ønsket fremsendelsessted]

Netselskabet har ret til at afvise en udstedt garanti, der ikke giver Netselskabet den fornødne sikkerhed.

**Frigivelse af sikkerhedsstillelsen**

**Produktionsanlægget nettilsluttes**

Sikkerhedsstillelsen frigives, når Anlægsejer har betalt Tilslutningsbidraget til Netselskabet.

**Produktionsanlægget nettilsluttes ikke**

Sikkerhedsstillelsen frigives, når Anlægsejer har betalt samtlige faktiske omkostninger, dog højest beløb svarende til tilslutningsbidraget, til Netselskabet, for omkostninger som Netselskabet har pådraget sig i overensstemmelse med afsnittet **Økonomiske Elementer Vedr. Nettilslutningen**.

**Forbehold i forhold til nettilslutningen**

Den forventede etableringstid angivet i skemaet ovenfor er Netselskabets vejledende tidsplan for nettilslutning. Den forventede etableringstid kan dække over både sagsbehandlingstid og etableringstid, og angår alene Netselskabets del af tilslutningsarbejderne.

Den forventede etableringstid som angivet i skemaet ovenfor er udtryk for Netselskabets bedste skøn baseret på de gældende forhold, og er med forbehold for ændrede forudsætninger. Erfaringsmæssigt kan blandt andet følgende forhold påvirke den forventede etableringstid og tidspunktet for nettilslutning (listen er ikke udtømmende):

* Indhentning af de fornødne myndigheds- og lodsejergodkendelser
* Leveringstider på netkomponenter, særligt hvor Netselskabet ikke har ordrebekræftelse fra sine leverandører på tidspunktet for estimering af etableringstiden
* Etableringstider på det udførende arbejde, særligt hvor Netselskabet ikke har indgået aftale med sine eksterne leverandører på tidspunktet for estimering af etableringstiden
* Ændringer i forventede behandlings- og etableringstider for Energinets anlægsprojekter
* Havari og fejl i forbindelse med flytning, opstilling og montering af netkomponenter samt fejl på komponenter
* Vejrlig forhold

1. 1 [Forklarende kommentar: Her skal indsættes "long stop" dato, således at Anlægsejer ikke kan undgå at betale omkostninger ved blot ikke at efterleve Aftalen. Dato bør være ca. [6-12] måneder efter forventet dato for endt etablering] [↑](#footnote-ref-1)